पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना महामारी दिन प्रतिदिन अपने पैर पसारती जा रही है। इस बीमारी से चारों ओर भय का माहौल है। सरकार प्रशासन और संस्थाएं अपने-अपने स्तर पर इस बीमारी से लोगों को बचाने के लिए प्रयास कर रही हैं। मंगलवार को भारतीय किसान यूनियन अंबावता के प्रदेश अध्यक्ष अनिल नांदल व उनकी टीम ने सोनीपत स्टैंड पर बकरी का दूध पिलाया।
बल्लू प्रधान ने बताया कि चिकित्सकों के अनुसार बकरी का दूध शरीर में इम्युनिटी पावर बढ़ाता है। शरीर को कोरोना जैसी घातक बीमारी से लड़ने की शक्ति देता है। सोनीपत स्टैंड पर पुलिस अधिकारी, कर्मचारी व वाहन चालकों को बकरी का दूध पिलाया गया। उन्होंने कहा कि यह कार्यक्रम आगे भी जारी रहेगा। लोग घर से बाहर नहीं निकले। अगर जरूरत पड़े तो परिवार का एक ही सदस्य अपना काम करके वापस घर चला जाए।
क्योंकि हमें इस बीमारी से खुद ही बचना होगा। साथ ही कहा कि किसान पिछले 5 महीने से तीन कृषि कानूनों को रद्द करवाने व सभी फसलों पर एमएसपी रेट तय करने की मांग सरकार से कर रहे हैं। सरकार को इस महामारी में किसानों के बारे में भी सोचना चाहिए। इन कृषि कानूनों को रद्द करना व सभी फसलों पर एमएसपी रेट तय कर देना चाहिए।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn